Na osnovu člana 63. Zakona o visokom obrazovanju Hercegovačko-neretvanskog kantona (Službene novine HNK broj: 4/12), članova 201. i 202. Statuta Univerziteta „Džemal Bijedić“ u Mostaru, a u skladu sa članom 20. Pravilnika o radu Univerziteta „Džemal Bijedić“ u Mostaru, članom 19. Pravilnika o unutrašnjoj organizaciji i sistematizaciji radnih mjesta na Univerzitetu „Džemal Bijedić“ u Mostaru, a odnoseći se na Odluke Senata Univerziteta broj: 101-1831/20, 101-1832/20, 101-1833/20 i 101-1834/20, od 21.7.2020. godine, Univerzitet „Džemal Bijedić“ u Mostaru objavljuje

**KONKURS**

**za izbor u zvanje**

**Raspisuje se konkurs za izbor u zvanje:**

1. **redovni profesor** (redovno napredovanje) za naučno područje: Tehničke nauke, polje: Građevinarstvo, grana: Hidrotehnika na Univerzitetu „Džemal Bijedić“ u Mostaru – 1 izvršilac,
2. **redovni profesor** (redovno napredovanje) za naučno područje: Tehničke nauke, polje: Građevinarstvo, grana: Nosive konstrukcije na Univerzitetu „Džemal Bijedić“ u Mostaru – 2 izvršioca,
3. **vanredni profesor** (redovno napredovanje) za naučno područje: Društvene nauke, polje: Kineziologija, grana: Kineziologija sporta i rekreacije na Univerzitetu „Džemal Bijedić“ u Mostaru – 1 izvršilac,
4. **docent** (redovno napredovanje, bez zasnivanja radnog odnosa) za naučno područje: Društvene nauke, polje: Pedagogija, grana: Didaktika na Univerzitetu „Džemal Bijedić“ u Mostaru – 1 izvršilac.

**1. OPIS POSLOVA:**

**1.1. NASTAVNIK**

* daje prijedlog nastavnog programa predmeta;
* predlaže preispitivanje i usavršavanje nastavnog plana i programa;
* preporučuje dostupne udžbenike i priručnike za nastavni predmet za koji je izabran;
* priprema i izvodi nastavu prema rasporedu nastave, usklađenom s nastavnim planom i prema sadržaju utvrđenom nastavnim programom;
* vodi evidenciju o prisustvu nastavi, obavljenim ispitima i postignutom uspjehu studenata;
* radi sa saradnicima, laborantima i demonstratorima u cilju njihove edukacije i osposobljavanja za izvođenje vježbi;
* obavlja konsultacije sa studentima u svrhu savladavanja nastavnog programa;
* redovno održava ispite za studente prema rasporedu u propisanim ispitnim rokovima;
* podnosi izvještaj o prolaznosti na nastavnom predmetu nakon svakog ispitnog roka;
* predlaže teme i mentor je studentima pri izradi završnog rada, diplomskog rada i doktorske disertacije;
* učestvuje u radu Naučno-nastavnog vijeća, Senata i drugih stručnih organa Univerziteta;
* učestvuje u radu komisija u postupku izrade završnog rada, diplomskog rada i doktorske disertacije;
* učestvuje u radu komisija za pripremanje prijedloga za izbor nastavnika i saradnika;
* učestvuje u radu i drugih komisija na fakultetu i Univerzitetu;
* organizuje i izvodi naučnoistraživački rad;
* obavlja i druge poslove utvrđene Zakonom, kao i poslove po nalogu dekana.

**2. USLOVI KONKURSA**

**2.1 Kandidati su dužni da ispunjavaju sljedeće opće uslove konkursa:**

* da je državljanin Bosne i Hercegovine;
* da je je zdravstveno sposoban za obavljanje poslova radnog mjesta na koje aplicira;
* da nije osuđivan za krivično djelo i privredni prestup koji predstavlja smetnju za obavljanje poslova radnog mjesta na koje aplicira, u periodu od 5 (pet) godina prije objavljivanja konkursa/oglasa;
* da mu odlukom suda nije zabranjeno obavljanje poslova radnog mjesta na koje aplicira;
* da nije pod optužnicom Međunarodnog suda za ratne zločine u bivšoj Jugoslaviji (član IX.1. Ustava Bosne i Hercegovine).

**2.2. Pored općih uslova potrebno je da kandidati ispunjavaju i posebne uslove konkursa:**

**2.2.1.** Minimalni uslovi za izbor nastavnika u zvanje **redovnog profesora** su:

* završen stepen trećeg ciklusa/doktorat nauka iz odgovarajuće naučne oblasti;
* proveden najmanje 1 (jedan) izborni period u zvanju vanrednog profesora iz odgovarajuće naučne oblasti;
* najmanje 2 (dvije) objavljene knjige i najmanje 8 (osam) naučnih radova objavljenih u priznatim publikacijama, iz odgovarajuće naučne oblasti, sve nakon izbora u zvanje vanrednog profesora, te
* uspješno mentorstvo kandidatu za stepen drugog i trećeg ciklusa, računajući od dana prihvatanja Izvještaja o pozitivnoj ocjeni diplomskog rada i doktorske disertacije.

**2.2.2** Minimalni uslovi za izbor nastavnika u zvanje **vanrednog profesora** su:

* završen stepen trećeg ciklusa/doktorat nauka iz odgovarajuće naučne oblasti;
* proveden najmanje 1 (jedan) izborni period u zvanju docenta iz odgovarajuće naučne oblasti;
* objavljena knjiga i najmanje 5 (pet) naučnih radova objavljenih u priznatim publikacijama, iz odgovarajuće naučne oblasti, sve nakon izbora u zvanje docenta;
* uspješno mentorstvo kandidatu za stepen drugog ciklusa, računajući od dana prihvatanja Izvještaja o pozitivnoj ocjeni diplomskog rada.

**2.2.3** Minimalni uslovi za izbor nastavnika u zvanje **docenta** su:

* završen stepen trećeg ciklusa/doktorat nauka iz odgovarajuće naučne oblasti;
* najmanje 3 (tri) naučna rada objavljena u priznatim publikacijama, iz odgovarajuće oblasti;
* pokazane nastavničke sposobnosti;
* da ima pozitivno ocijenjeno nastupno predavanje pred nastavnicima i studentima, iz naučne oblasti /nastavnog predmeta za koju/i se bira, od strane stručne komisije za pripremanje prijedloga za izbor u zvanje.

Pod **pokazanim nastavničkim sposobnostima** podrazumijeva se ispunjenje dva od sljedećih uslova:

* da je učestvovao u izvođenju nastave na prvom ciklusu studiju najmanje jednu školsku godinu;
* da je radio na najmanje jednom naučno-istraživačkom projektu;
* da je prezentirao najmanje jedan rad na naučnom skupu;
* da se naučno usavršavao u inostranstvu u trajanju od najmanje jednog mjeseca.

**2.4** Za izbore u sva akademska zvanja obavezan uslov je **poznavanje jednog stranog jezika,** što se verifikuje kada se nastavnci i saradnici prvi put biraju na Univerzitetu**.**

**3. DOKAZI**

**3.1** Kandidati **uz potpisanu prijavu na konkurs** dužni su dostaviti **DOKAZE O ISPUNJAVANJU OPĆIH USLOVA KONKURSA**

* Uvjerenje o državljanstvu, original ili ovjerena kopija ne starija od 6 mjeseci;
* ljekarsko uvjerenje da je zdravstveno sposoban za obavljanje poslova radnog mjesta na koje aplicira, original ne stariji od tri mjeseca;
* uvjerenje da nije osuđivan za krivično djelo i privredni prijestup, koji predstavljaju smetnje za imenovanje na date poslove /funkciju, odnosno da je protekao rok od 5 (pet) godina od dana izdržane, izvršene, zastarjele ili oproštene kazne, original ili ovjerena kopija ne starije od 3 mjeseca;
* uvjerenje da ne postoji odluka suda kojom je tom licu zabranjeno obavljanje datih poslova / funkcije, original ne stariji od 3 mjeseca;
* izjavu da ne postoji protiv njega optužnica Međunarodnog suda za ratne zločine za bivšu Jugoslaviju (član IX.1. Ustava BiH) u skladu sa tačkom 5. općih uslova, ovjerenu od strane nadležnog organa ne stariju od 3 mjeseca, original.

**3.2** Kandidati **su dužni** dostaviti i **DOKAZE O ISPUNJAVANJU POSEBNIH USLOVA KONKURSA**:

**3.2.1** **Za poziciju redovni profesor**

1. Biografiju
2. Ovjerena kopija diplome o naučnom stepenu doktora nauka iz odgovarajuće naučne oblasti;
3. Dokaz o izboru u zvanje vanrednog profesora iz odgovarajuće naučne oblasti – najmanje jedan izborni period;
4. Objavljene knjige;
5. Popis naučnih radova iz odgovarajuće naučne oblasti sa kopijama radova iz objavljenih publikacija;
6. Dokaz o uspješno obavljenom mentorstvu kandidatu za stepene drugog i trećeg ciklusa;
7. Dokaz o poznavanju jednog stranog jezika.

**Dokument pod rednim brojem 7 ne dostavljaju kandidati koji napreduju u izbor u zvanje (zaposlenici ili spoljni saradnici Univerziteta „Džemal Bijedić“ u Mostaru).**

 **3.2.2** **Za poziciju vanredni profesor**

1. Biografija;
2. ovjerena kopija diplome o naučnom stepenu doktora nauka iz odgovarajuće naučne oblasti;
3. dokaz o izboru u zvanje docenta iz odgovarajuće naučne oblasti – najmanje jedan izborni period;
4. objavljena knjiga;
5. popis naučnih radova iz odgovarajuće naučne oblasti sa kopijama radova iz objavljenih publikacija;
6. dokaz o uspješno obavljenom mentorstvu kandidatu za stepen drugog ciklusa;
7. dokaz o poznavanju jednog stranog jezika.

**Dokument pod rednim brojem 7 ne dostavljaju kandidati koji napreduju u izbor u zvanje (zaposlenici ili spoljni saradnici Univerziteta „Džemal Bijedić“ u Mostaru).**

**3.2.3 Za poziciju docent**

1. Biografiju (CV);
2. ovjerenu kopiju diplome o naučnom stepenu doktora nauka iz odgovarajuće naučne oblasti;
3. popis naučnih radova iz odgovarajuće naučne oblasti sa kopijama radova iz objavljenih publikacija;
4. dokazi o pokazanim nastavničkim sposobnostima iz tačke 2.2.2 (dostaviti dokaze o ispunjenju najmanje 2 od 4 uslova);
5. dokaz o poznavanju jednog stranog jezika.

Nastupno predavanje kandidata ocijenit će Komisija za pripremanje prijedloga za izbor, te dokaz o pozitivno ocjenjenom predavanju dostaviti uz Izvještaj Komisije o prijedlogu za izbor kandidata.

**Dokument pod rednim brojem 5 ne dostavljaju kandidati koji napreduju u izbor u zvanje (zaposlenici ili spoljni saradnici Univerziteta „Džemal Bijedić“ u Mostaru).**

**3.3** Pored navedenog kandidati mogu priložiti i dokumente o poznavanju rada na računaru, podatke o nagradama i priznanjima kao i druge dokumente relevantne za izbor.

**3.4** Sa kandidatom se zaključuje Ugovor u skladu sa članom 206. Statuta Univerziteta „Džemal Bijedić“ u Mostaru.

**4.** **PRIJAVE**

Potpisane prijave sa dokazima o ispunjavanju uslova konkursa se dostavljaju neposredno ili putem pošte u zatvorenoj koverti, na adresu:

**UNIVERZITET „DŽEMAL BIJEDIĆ“ U MOSTARU**

**SJEVERNI LOGOR B.B. , 88 104 MOSTAR**

**NA KOVERTI JE POTREBNO NAZNAČITI:**

(Prijava na konkurs za izbor nastavnika u zvanje i pozicija na koju se konkuriše - NE OTVARATI). Na poleđini koverte treba biti naznačeno: ime i prezime kandidata, adresa i kontakt telefon.

Nepotpune i neblagovremene prijave, kao i kopije tražene dokumentacije koje nisu ovjerene, neće se uzeti u razmatranje.

Javni konkurs ostaje otvoren **15 dana** od dana objavljivanja u dnevnom listu "Dnevni avaz" i web stranici Univerziteta, [www.unmo.ba](http://www.unmo.ba), web stranicama Nastavničkog i Građevinskog fakulteta i njihovim oglasnim pločama.